钦定古今图书集成/历象汇编/庶征典/第070卷 > 《早秋望海上五色云赋》张何
## 钦定古今图书集成/历象汇编/庶征典/第070卷 > 《早秋望海上五色云赋》张何

幽栖多暇，乐道闲居。坐文章之苑囿，放精思以畋渔。
咏大冲之《招隐》，讽相如之《子虚》。觏兰凋而蕙歇，伤夏
卷而秋舒。升重轩以徙倚，目平海而踟蹰。见五云之
间出，绕三山而忽诸。映乌晶之曭朗，涵蜃气之纾馀。
光泛泛而逾净，影离离而不疏。懿夫腾碧海，瑞皇家。
金柯玉叶兼杂花。文璀璨，光纷华。况夫罗帏锦帐绕
“香车，双虹宛转萦翠霞。及夫倏而聚，忽而散，《霓裳》羽
斾相凌乱。倚长空，浮迥岸。宛若琼楼金阙横天半，美
人濯锦春江畔。”既而丛彩可望，奇状难名。群象纠纷，
疑绮罗之绣出；五色明媚，若丹青之画成。影澄波而
海晏，气幕岫而山晴。嗤砀岭之光浅，耻汾川之色轻。
壮瑞图之旧箓，应《乐府》之新声。似帝《乡之迢递，冀有
司而见行》。悠悠帝国三千里，不托先容谁衒美。希君
顾盼当及时，无使霏微散成绮。